21/10/2013 | Administración LocalMunicipal
Santiago de Compostela
Oficina da Cidade Histórica e Rehabilitación
Aprobación definitiva da modificación número 2 da Ordenanza reguladora das terrazas e quioscos de hostalería

O Pleno da Corporación de Santiago de Compostela, na sesión ordinaria que tivo lugar o 26 de setembro de 2013, acordou a aprobación definitiva da modificación n.º 2 da Ordenanza reguladora das terrazas e quioscos de hostalería que a continuación se transcribe: EXPOSICIÓN DE MOTIVOS A actividade hostaleira é unha parte esencial da actividade económica dunha cidade que, como é o caso de Santiago de Compostela, ten no turismo unha das súas máis importantes fontes de riqueza e de xeración de emprego. Dende sempre os negocios de hostalería complemetan so seus servizos coa instalación de terrazas para aproveitar o bo tempo e, no caso da cidade histórica, a beleza do entorno, o cal non é de ningún xeito un fenónemo exclusivo de Compostela, senón que é algo habitual en caseque toda-las cidades de Europa. Por outra banda, a prohibición de fumar en lugares pechados provocou o curioso fenómeno de extender o uso da terraza a todo o ano, incluso nos meses de inverno, para o cal comenzaron a instalarse aparatos calefactores. Non obstante, antes da aprobación da vixente Ordenanza reguladora de terrazas a regulación deste tipo de actividades hostaleiras neste concello era moi deficiente. A norma reguladora limitábase a uns poucos artigos na ordenanza de uso da vía pública que non resolvían os moitos problemas que orixina o uso da vía pública cunha terraza de hostalería; así, por exemplo, non regulaba o caso das terrazas sitas nos solos privados; non preveía a posibilidade de instalar peches estables (algo frecuente noutras cidades ben próximas a Compostela e que constituía unha discriminación para os hostaleiros de Santiago con respecto aos de outras cidades españolas); non preveía a instalación de aparatos de calefacción, algo necesario e moi xeneralizado a causa do uso das terrazas para fumar en inverno; non se preveían medidas de uniformización e mellora do mobiliario das terrazas, algo fundamental nunha cidade co extraordinario conxunto histórico-artístico da cidade vella de Compostela, declarada Patrimonio da Humanidade; e non se contemplaba a posibilidade de instalar quioscos de hostalería en espacios ou parques públicos, e elo a pesar de que durante os últimos vinte anos se instalaron quioscos de hostalería na Granxa do Sexto ou no parque Eugenio Granell. Así mesmo, a disciplina de terrazas tamén estaba regulada de xeito moi deficiente. Para resolver todos os problemas citados, e outros existentes nesta materia, o Pleno do Concello de Santiago aprobou na súa sesión ordinaria do 26 de abril de 2012 a nova Ordenanza reguladora das terrazas e quioscos de hostalería. Esta norma, actualmente vixente, tratou de resolver as deficiencias da anterior normativa e dar resposta as vellas demandas dos empresarios de hostalería pero sen esquecer a mellora das medidas de disciplina ou a estética destas instalación de xeito que se atopen á altura que esixe unha cidade histórica como é Santiago de Compostela. Durante o ano de vixencia da nova ordenanza logrouse que as terrazas presenten un aspecto máis ordeado, unha mellora na estética de moitas delas (se ben hai que ter en conta as prórrogas concedidas para a substitución do vello mobiliario por outro acorde coa norma), unha mellora na delimitación do espazo ocupado polas terrazas e novas instalacións de quioscos, como a cafetería do parque da Alameda, xa adxudicada. Non obstante, durante este primer ano observáronse igualmente algúns aspectos que era preciso mellorar na regulación das terrazas, aspectos que foron obxecto de diversos decretos dictados al amparo da competencia que a disposición adicional terceira concede á Alcaldía (ou, no seu caso, ao concelleiro no que aquela delegue) para dictar disposicións ou intruccións necesarias para o desenvolvemento e aplicación da ordenanza. Polo tanto, cando se cumpre o primeiro ano de vixencia da ordenanza, entendemos que é hora de acometer os pequenos axustes que a experiencia da súa aplicación aconsellan introducir no texto para mellorar a regulación dun sector de actividade tan importante para a cidade, e moito máis en tempo de crise e de aumento do desemprego, como é o das terrazas e quioscos de hostalería, para o cal proponse a reforma dos seguintes artigos, que quedarán redactados como segue: TÍTULO PRELIMINAR Disposicións xerais Artigo 2.–Tipos de instalacións autorizables. Para os efectos desta ordenanza, as instalacións autorizables defínense da seguinte forma: 1. Terrazas: son as instalacións formadas por mesas, cadeiras, antucas, toldos, xardineiras e outros elementos de mobiliario urbano móbiles e desmontables, que desenvolven a súa actividade de forma accesoria a un establecemento dos grupos I, II e III do artigo 42 da Ordenanza municipal reguladora da emisión e recepción de ruídos, vibracións e condicións de locais, ou de forma accesoria a un quiosco permanente. Estas instalacións poderán situarse no solo público ou no privado. Así mesmo poderán instalarse terrazas como actividade accesoria aos establementos hoteleiros mesmo se non contan cunha licencia específica de establecemento de hostalería. Nos bares e restaurantes que teñan a consideración de usos asociados de edificios exclusivos de uso terciario, tales como hoteis, centros comerciais, centros culturais, etc, tamén poderán situarse nos espazos libres de parcela de titularidade privada e nos respectivos patios interiores. En todos os casos só se poderá realizar a mesma actividade e expender os mesmos produtos que o establecemento do que dependen.2. Terrazas con pechamento estable: son terrazas pechadas no seu perímetro e cubertas mediante elementos desmontables que se encontran en terreos de titularidade e uso público ou nos espazos libres de parcela de titularidade privada e nos respectivos patios interiores, que desenvolvan a súa actividade de forma accesoria a un establecemento principal dos grupos I, II e III do artigo 42 da Ordenanza municipal reguladora da emisión e recepción de ruídos, vibracións e condicións de locais. Só poderán realizar a mesma actividade e expender os mesmos produtos que o establecemento do que dependen. Tamén poderán instalarse esta clase de terrazas nos establecementos aos que fai referencia o segundo párrafo do apartado primeiro deste artigo.3. Quioscos permanentes: son os establecementos de carácter permanente de hostalería e restauración construídos con elementos arquitectónicos de natureza perdurable sobre solo de titularidade e uso público, podendo dispoñer da súa propia terraza. Poderán expenderse, tanto no seu interior como na súa terraza, bebidas e comidas nas mesmas condicións que nos establecementos de hostalería e restauración, previa obtención da preceptiva licenza municipal de apertura, que se tramitará a maiores da concesión pública. Artigo 4.–Autorizacións.1. A implantación destas instalacións require a previa obtención de autorización municipal nos termos previstos nesta ordenanza e na normativa sectorial aplicable. O documento de autorización, o seu plano de detalle e as homologacións dos elementos instalados, ou unha fotocopia destas, deberán encontrarse a disposición dos funcionarios municipais e efectivos da Policía Municipal.2. Esta autorización incluirá a licenza demanial de ocupación de terreos, cando sexan obxecto de ocupación terreos de titularidade pública, e a licenza urbanística no suposto de terrazas con pechamentos estables. Ademais dos anteriores será mester tramitar a licenza de apertura pertinente para os quioscos.3. A autorización aprobada por órgano competente emitirase en modelo oficial, que deberá incluír, polo menos, as dimensións do espazo sobre o que se autoriza, a súa situación, o período de ocupación (de tempada ou anual), e o número total de mesas e cadeiras autorizadas. Nas terrazas con pechamento estable indicaranse ademais as súas características. En todo caso, xunto coa autorización deberá figurar copia do plano de detalle da instalación que serviu de base á súa concesión, debidamente selado e rubricado polo técnico que realizou a proposta favorable e as homologacións dos elementos instalados.4. Cando concorran circunstancias de interese público que impidan a efectiva utilización do solo para o destino autorizado, tales como obras, acontecementos públicos, situacións de emerxencia ou calquera outra, a autorización quedará sen efecto ata que desaparezan as ditas circunstancias, sen que se xere dereito a indemnización ningunha. As autorizacións poderán ser revogadas unilateralmente pola administración concedente en calquera momento por razóns de interese público, sen xerar dereito a indemnización, cando resulten incompatibles coas condicións xerais aprobadas con posterioridade, produzan danos no dominio público, impidan a súa utilización para actividades de maior interese público ou menoscaben o uso xeral.5. As autorizacións quedarán condicionadas á utilización ou reparación das bocas de rego, tapas e rexistros e outras instalacións que estivesen na súa área de ocupación.6. As autorizacións concedidas outórganse sen prexuízo de terceiros e mantendo a salvo o dereito de propiedade.7. As autorizacións habilitan aos titulares dos quioscos permanentes para a instalación e explotación directa, sen que poidan ser obxecto de arrendamento ou calquera forma de cesión a terceiros. Artigo 6.–Horarios.1. O horario de funcionamento das terrazas situadas en solo de titularidade e uso público, así como das terrazas situadas en solos privados, será ata a 1 da madrugada nos meses de maio, xuño e setembro durante a semana e ata as 2 da madrugada os sábados (noites do venres ao sábado) e domingos (noites do sábado ao domingo). Os meses de xullo e agosto o horario de peche será ás 2 e media da madrugada todos os días. O resto do ano, do 1 de outubro ao 30 de abril, o horario de peche será ás 11.30 da noite entre semana e ata as 12.30 en sábados (noites do venres ao sábado) e domingos (noites do sábado ao domingo), podendo prorrogarse en época de festas. As autorizacións poderán ser anuais ou de tempada. Entendendo de tempada as que van desde o 1 de marzo ata o 31 de outubro, ambos inclusive, e anual as que van desde o 1 de xaneiro ao 31 de decembro. No suposto de non solicitarse a renuncia á autorización, esta entenderase prorrogada automaticamente en iguais termos.2. O horario de funcionamento das terrazas con pechamentos estables será o mesmo fixado no apartado anterior.3. Os quioscos permanentes terán o mesmo horario de funcionamento que os locais do grupo I do artigo 42 da Ordenanza municipal reguladora da emisión e recepción de ruídos, vibracións e condicións de locais.4. Os horarios establecidos neste artigo poderán ser modificados, por circunstancias xustificadas, mediante decreto da Alcaldía.5. O horario recollido neste artigo refírese ao tempo de funcionamento das terrazas que se atopan ao aire libre ou dentro de pechamentos estables ubicados na vía pública, pero non se aplica ás mesas e cadeiras ubicadas no interior dos locais, en espazos abertos comunicados coas terrazas, e que terán o mesmo horario de apertura que teña o establecemento. Artigo 9.–Homologacións-publicidade.1. No ámbito de aplicación do Plan especial de protección e rehabilitación da cidade histórica, homológase o mobiliario fabricado cos seguintes materiais: madeira, vimbia, ferro forxado e materiais que imiten aos anteriores cunha calidade acordo co entorno, prohibíndose materiais plásticos, aceiro inoxidable e aluminio nas súas cores naturais ou acabados metalizados brillantes. Valoraranse proxectos individualizados, que pola singularidade e valor de conxunto que presenten, empreguen outros materiais que os recollidos no parágrafo anterior. No que se refire ás cores, homológanse as cores orixinais dos materiais, así como o negro, o branco, o castaño, o marrón nas súas diferentes tonalidades, o verde compostela e o gris nas súas diferentes tonalidades. As formas do mobiliario serán acordes co entorno.2. Fóra do ámbito de aplicación do Plan especial de protección e rehabilitación da cidade histórica, admítense os anteriores materiais, engadíndose outros novedosos que pola súa singularidade aporten valor ao proxecto presentado, sempre que estes teñan unha calidade adecuada co entorno, prohibíndose aceiro inoxidable e aluminio nas súas cores naturais ou acabados metalizados brillantes. Valoraranse proxectos individualizados, que pola singularidade e valor de conxunto que presenten, empreguen outros materiais que os recollidos no parágrafo anterior. Con respecto ás cores, evitaranse as tonalidades excesivamente rechamantes.3. Prohíbese a publicidade visible desde o exterior da terraza nos elementos de mobiliario instalados nelas ou nos seus elementos fixos, permitíndose a colocación do nome do establecemento ou do seu logotipo en toldos e antucas. Pode colocarse publicidade que só sexa visible desde o interior da terraza nos seus elementos ou en pantallas de televisión.4. No caso dos quioscos permanentes poderanse instalar rótulos nas condicións establecidas para a súa instalación nas fachadas de establecementos, na normativa de aplicación. Artigo 10.–Condicións de uso das instalacións.1. Os titulares das autorizacións ou concesións deberán manter as instalacións e cada un dos elementos que as compoñen nas debidas condicións de limpeza, seguridade e ornato. Para este fin, estarán obrigados a dispor dos correspondentes elementos de recollida e almacenamento de residuos.2. Por razóns de estética e hixiene non se permitirá almacenar ou amorear produtos, materiais ou residuos propios da actividade xunto ás terrazas nin fóra da instalación dos pechamentos estables de terrazas, nin dos quioscos permanentes.3. O espacio autorizado á terraza deberá estar sempre ben delimitado, tanto por paredes ou outros elementos arquitectónicos xa existentes, como por pechamentos móbiles que cumpran esta función. Darase preferencia ao emprego de xardineiras e elementos vexetais para a delimitación das terrazas, para o cal poderanse empregar xardineiras de materiais plásticos e lixeiros, se ben coidarase a estética e o deseño destes elementos de mobiliario. Tamén se poderán empregar peches de madeira con forma de balaustrada, tanto cando as mesas e cadeiras se atopen sobre o chan como nos casos nos que se atopen sobre unha tarima. Artigo 13.–Fianza.1. Nos casos nos que os técnicos do Concello o estimen necesario para responder de posibles danos en bens e servizos público, será precisa a constitución dunha garantía para responder das posibles deterioracións que se poidan causar ao dominio público e ás súas instalacións.2. O importe desta garantía determinarase en función do custo de reposición do solo ocupado.3. As fianzas deberán constituirse na Caixa da Corporación. TÍTULO I Terrazas CAPÍTULO 1 Condicións técnicas para a instalación Artigo 14.–Restricións pola actividade á que se adscriba.1. Concederase autorización para a instalación de terrazas cando sexan accesorias a un establecemento principal dos grupos I, II e III do artigo 42 da Ordenanza municipal reguladora da emisión e recepción de ruídos, vibracións e condicións de locais, ou a un quiosco permanente.2. Así mesmo poderán instalarse terrazas como actividade accesoria aos establementos hoteleiros mesmo se non contan cunha licencia específica de establecemento de hostalería, así como en edificios exclusivos de uso terciario como centros comerciais, centros culturais, etc. Aos bares e restaurantes que teñan a consideración de usos asociados en edificios exclusivos de uso terciario poderáselles autorizar igualmente a instalación de terraza tanto nos espazos libres de parcela de titularidade privada como nos patios interiores privados. Artigo 15.–Condicións do espazo no que se pretenda situar a terraza.1. As terrazas que pretendan instalarse en solo de titularidade e uso público deberán cumprir as seguintes condicións: a) Con carácter xeral, a largura libre de paso non poderá ser inferior a un metro oitenta, respectándose un itinerario de forma continua, evitando quebras ao longo dunha liña de quinteiro. b) Algunha das fachadas do establecemento deberá dar fronte ao espazo proxectado para a instalación da terraza excepto no ámbito do Plan Especial 1 ou en espazos peonís.2. Cando o grao de inclinación da rúa o aconselle instalaranse tarimas sobre as que se ha situar o mobiliario da terraza. Estas tarimas serán de madeira tratada para ser instalada no exterior e axustaranse aos modelos homologados polo Concello. En ningún punto presentarán un desnivel con respecto á rúa que supere os 50 centímetros de alto polo que, se a inclinación da rúa obriga a iso, poderán ser graduais. Os biombos e elementos de seguridade estarán ancorados á tarima.3. Aínda cando un espazo reúna todos os requisitos para a colocación dunha terraza, esta poderá non autorizarse ou autorizarse con dimensións inferiores ás solicitadas se a súa instalación dificultara o tránsito peonil, aínda que soamente sexa en determinadas horas.4. Cando a concentración de terrazas sobre unha praza ou espazo determinado poida supor a alteración do seu destino natural ou xerar un grave impacto medioambiental, as solicitudes de novas instalacións o as renovacións serán resoltas conxuntamente con anterioridade ao inicio do ano natural, establecéndose as condicións o restricións que se estimen adecuadas.5. Non se autorizará a colocación nas terrazas de elementos fixos cando poidan obstaculizar o paso dos vehículos de emerxencias pola excesiva estreiteza da rúa. Artigo 16.–Modalidades de ocupación. A ocupación de solo de titularidade e uso público con terrazas axustarase ás seguintes modalidades e condicións: 1. Se a terraza se situase xunto á fachada do edificio, a súa lonxitude non poderá rebordar a porción desta ocupada polo establecemento.2. Se a terraza se situase na liña de bordo da beirarrúa, a súa lonxitude poderá alcanzar a da fronte de fachada do edificio propio e dos lindantes.3. Permitirase a implantación simultánea dunha terraza xunto á fachada e outra na liña de bordo no mesmo tramo de beirarrúa sempre que se deixe un paso cunha largura dous metros como mínimo, que poderá ser ampliado se así o consideran conveniente os técnicos municipais.4. Se máis dun establecemento dun mesmo edificio solicita autorización de terraza, cada un poderá ocupar a lonxitude da fronte da súa fachada, repartíndose o resto da lonxitude da fachada propia e a dos dous lindeiros a partes iguais. Neste caso, manterase entre elas unha separación mínima de 0,50 metros, que se repartirá entre as dúas terrazas. No caso de que se abra un novo establecemento de hostalería e que a súa fachada estea ocupada, en todo ou en parte, por unha terraza autorizada anteriormente a outro establecemento lindante, ambos establecementos deberán suxeitarse ao previsto no parágrafo anterior cando se proceda á renovación do permiso de terraza xa autorizada. A distancia dos elementos de mobiliario urbano ao bordo da beirarrúa será, como mínimo, de 0,50 metros, distancia que se poderá reducir ou eliminar cando haxa unha barreira de protección.5. A terraza poderá situarse acaroada á fachada do establecemento ou estar separada desta ata un máximo de vinte metros. No primeiro caso, a lonxitude da terraza será a da fachada do establecemento, podendo superar os límites desta con autorización dos propietarios dos locais comerciais estremeiros que poden verse afectados pola instalación da terraza. Tamén será necesaria esta autorización cando a terraza se coloque separada do local sempre que poida verse afectada a visibilidade ou o acceso a un local comercial. Non se requerirá a autorización das comunidades de propietarios de vivendas ou fincas.6. O largo das terrazas obterase de acordo co artigo 15. Se os establecementos se encontraran enfrontados, o largo ocupado por ambas non superará os valores indicados no citado artigo.7. Cando a terraza esté separada do establecemento poderá colocarse unha instalación de apoio. Este elemento de apoio ten carácter de instalación auxiliar para facilitar o desenvolvemento da actividade. Servirá exclusivamente de soporte aos elementos de enxoval e aos produtos destinados ao consumo na terraza. Non poderá utilizarse como barra de servizo, para realizar funcións de cociñado, elaboración ou manipulación de alimentos, nin dedicarse a ningún outro uso que desvirtúe o seu carácter estritamente auxiliar. A instalación será empregada unicamente por camareiros e persoal da terraza e non se permitirá atender desde ela ao público en xeral. En calquer caso, poderase prohibir a instalación deste elemento de apoio por razón estéticas ou se pode entorpecer a circulación. As dimensións máximas da instalación serán de 2,50 metros de longo por 0,50 metros de largo, non podendo superarse en ningún punto 1 metro de altura; admitirase a instalación de teito cunha cota máxima respecto ao solo de 2,50 metros e sen pechamentos laterais por encima da súa altura máxima. Non se autorizará en ningún caso a colocación de equipos de son nin de elementos ornamentais de calquera índole. Non poderá dispor de equipos de lavado mecánico, vertedoiro con sistema de acción non manual, billas para a dispensación de bebidas e equipos de conservación de produtos. Queda prohibida a almacenaxe de elementos fóra da instalación de apoio.8. As terrazas poderán instalarse en zonas da calzada da vía pública sempre que se cumpran os requisitos de seguridade esixibles e que non afecten á circulación rodada ou ao tráfico de peóns. En caso de colocación de terraza en zonas de estacionamento situadas a distinto nivel da beirarrúa, e salvo que circunstancias obxectivas de calquera índole o impidan, colocarase unha tarima debidamente sinalizada e que cumpra requisitos de accesibilidade. En todo caso haberá que preservar as zonas de paso de peóns. Procederase a denegar o permiso de instalación da terraza nos casos nos que as características da rúa, do tráfico ou razóns de seguridade o aconsellen. Artigo 17.–Condicións para a instalación da terraza e do seu mobiliario. Os elementos de mobiliario urbano que se instalen están suxeitos ás seguintes prescricións: 1. Non poderán colocarse en solo de titularidade e uso público mobiliario elementos decorativos ou revestimentos de chan que non estean incluídos expresamente na autorización.2. O módulo tipo está constituído por unha mesa e catro cadeiras enfrontadas dúas a dúas. Considerarase unha superficie de ocupación teórica por cada terraza de 1,60 × 1,60 metros.3. Autorizaranse tamén os seguintes módulos: a) Unha mesa e dúas cadeiras de 1,60 x 0,80 metros, que pode reducirse a 1,60 x 0,60 cando a estreitura do espazo o aconselle sempre que se deixe libre o paso mínimo para peóns de 1,80 metros. b) Un módulo de 1,20 x 1,80 cunha mesa rectangular e catro cadeiras, con dous cadeiras a cada lado longo da mesa. c) Unha mesa alta con catro banquetas, de 1,20 x 1,20 metros cadrados. Poderá sustituirse a mesa alta por un barril tradicional de madeira e aros de forxa. d) Unha mesa alta con dous banquetas, de 1,20 x 0,60.4. As mesas e cadeiras poderán dispoñerse como mellor conveña sempre que se permita o doado acceso a todas as mesas e cadeiras, para o cal establecerase un corredor intermedio que permitirá o acceso dos camareiros ás mesas. Este corredor terá unha lonxitude igual á da fila menor e unha largura de 0,50 metros. A superficie ocupada polo corredor contabilizarase dentro da superficie de ocupación da terraza. Para a obtención do número máximo de mesas e cadeiras aplicaranse os módulos descritos neste artigo.5. No ámbito do Plan especial 1, de protección e rehabilitación da cidade histórica de Santiago de Compostela (PE-1) instalaranse os toldos de acordo co previsto neste plan. Fóra do ámbito do PE-1, os toldos serán de material téxtil, lisos e de cores acordes coa contorna urbana e terán sempre posibilidade de seren recollidos mediante fácil manobra. Queda prohibido o pechamento das superficies verticais do seu perímetro. En todo caso, os toldos deberán cumprir o disposto no artigo 126.7 do PXOM.6. Admítese a colocación do nome do establecemento e do seu logotipo sobre as faldras de toldos e antucas.7. Non poderá obstaculizarse o acceso á calzada desde os portais dos predios nin dificultar as manobras de entrada ou saída nas pasaxes permanentes. Cando a terraza se coloque acaroada á fachada deberán deixarse libres, cando menos, 0,50 metros desde as couzoeiras das portas. Nestes espazos non poderá colocarse tampouco mobiliario accesorio. Non obstante, pode non deixarse esta distancia de 0,50 metros sempre que a comunidade de propietarios afectada autorice que non se deixe esta distancia ata o seu portal.8. Cando se dispoña de instalación eléctrica de alumeado para a terraza, esta deberá reunir as condicións que o Regulamento electrotécnico de baixa tensión establece para instalacións en locais mollados. Os condutos quedarán fóra do alcance de calquera persoa e non poderán discorrer polas beirarrúas nin utilizar as árbores ou o mobiliario urbano como soporte. En ningún caso os focos poderán cegar ou producir outras molestias á veciñanza, viandantes ou vehículos. Esta instalación deberá ser revisada anualmente por un instalador autorizado que emitirá o correspondente boletín de conformidade.9. Queda prohibida a instalación de máquinas expendedoras automáticas, recreativas, de xogos de azar, billares, futbolíns ou calquera outra de características análogas. Tampouco se instalarán barras fixas na fachada dos establecementos.10. A utilización dos servizos públicos non se verá obstaculizada, debendo deixarse completamente libres para a súa utilización inmediata, se fose preciso, os seguintes elementos: a) As paradas de transporte público regularmente establecidas e os pasos de peóns en toda a súa lonxitude. b) As pasaxes de vehículos quedarán libres en todo o seu largo. c) As saídas de emerxencia en todo o seu largo. d) Respectarase unha distancia suficiente aos distintos elementos de mobiliario urbano, sinais de tráfico e báculos de alumeado que garanta a súa función e que permita os labores de mantemento.11. Deberá garantirse o acceso a todos os servizos e equipamentos municipais e de compañías de servizos as vintecatro horas do día.12. O mobiliario deberá ser retirado da vía pública ao finalizar o horario de funcionamento do establecemento, agás o toldo e a tarima cando estean autorizados. En calquera caso, a tarima deberá ser retirada cando finalice o período de vixencia da autorización se esta é de tempada. Durante o tempo comprendido entre a finalización do horario da terraza e o de funcionamento do establecemento, o titular da autorización deberá optar entre a retirada do mobiliario da vía pública ou a colocación en cada una das mesas autorizadas dun letreiro indicativo e visible, no que se especificará que a terraza non se atopa en servizo. No caso de que o titular da autorización teña autorizado unha tarima, permitirase que o mobiliario permaneza na mesma ao finalizar o horario de funcionamento sempre que se atope debidamente amarrado para evitar actos de vandalismo. Durante o tempo comprendido entre a finalización do horario da terraza e o de funcionamento do establecemento, o titular da autorización deberá optar entre a retirada do mobiliario da vía pública ou a colocación en cada una das mesas autorizadas dun letreiro indicativo e visible, no que se especificará que a terraza non se atopa en servizo.13. Cumprirase todo o indicado na normativa en materia de promoción da accesibilidade e supresión de barreiras arquitectónicas. Artigo 18.–Prohibición de equipos de son e actuacións amplificadas en directo. Poderá haber actuacións en directo nas terrazas ata as 00,00 horas da noite de maio a setembro, e ata as 23,00 horas durante o resto do ano. Quedan terminantemente prohibidas as actuacións en directo amplificadas ou con percusión, así como a instalación de equipos ou a emisión de son nos espazos e instalacións da terraza. CAPÍTULO 2 Condicións específicas para a instalación de terrazas con pechamentos estables Artigo 20.–Modalidades de ocupación.1. Condicións xerais dos pechamentos estables: só se permitirá un pechamento estable por local ou establecemento mais admitirase a implantación simultánea dunha terraza sen pechamento e doutra cun pechamento estable para un mesmo establecemento. A altura exterior máxima da estrutura será de 3 metros. No interior do pechamento a altura mínima será de 2,50 metros. Os pechamentos estables contarán cun cartel indicativo do aforo máximo.2. Pechamentos estables acaroados á fachada: con carácter xeral, o pechamento instalarase acaroado a fachada principal do establecemento, en cuxo caso só poderá ocupar a lonxitude desta, sempre que se cumpran as seguintes condicións: a) Que a distancia entre a parte inferior dos ocos da planta primeira e o pechamento non sexa inferior a 1,50 metros sempre que na planta primeira se sitúe unha vivenda allea ao titular do establecemento que instala a terraza. b) Que as condicións de seguridade, tanto do inmoble como do contorno, non se vexan afectadas pola presenza da instalación. c) A súa colocación no deberá dificultar a evacuación dos edificios ou locais onde se instale. A disposición dos pechamentos será homoxénea ao longo de todo o tramo de beirarrúa.3. Pechamentos estables separados das fachadas: 3.1. Pechamentos estables en beirarrúas: a lonxitude de ocupación do pechamento será como máximo a da fachada do edificio onde se encontre o establecemento principal. Se máis dun establecemento dun mesmo edificio solicita autorización de terraza con pechamento estable nunha beirarrúa, cada un poderá ocupar a lonxitude do ancho da fronte da súa fachada repartíndose o resto do espazo de forma equitativa.3.2. Pechamentos estables en espazos ou prazas peonís: en espazos ou prazas peonís, con carácter xeral, os pechamentos estables poderán manter unha separación máxima de dez metros con respecto á fachada do establecemento. A lonxitude de ocupación do pechamento será como máximo a da fachada do edificio onde se encontre o establecemento principal. O largo das instalacións obterase de acordo co exposto no artigo seguinte. A disposición dos pechamentos nos espazos peonís deberá ser homoxénea.4. Os establecementos situados nos espazos libres de parcela de titularidade privada e nos respectivos patios interiores tamén poderán instalar pechamentos estables. No ámbito do Plan especial 1 só poderán autorizarse aqueles pechamentos que autorice a Comisión Asesora do Patrimonio Histórico, que poderá denegar o permiso por razóns estéticas ou de cumprimento da normativa específica deste ámbito. Artigo 23.–Prohibición de equipos de son e actuacións amplificadas en directo. As actuacións nestas terrazas serán ata as 00,00 horas da noite entre os meses de maio a setembro, e ata as 23,00 o resto do ano. Quedan terminantemente prohibidas as actuacións en directo amplificadas ou con percusión, así como a instalación de equipos ou a emisión de son no interior do pechamento estable. CAPÍTULO 3 Autorizacións SECCIÓN PRIMEIRA.–DISPOSICIÓNS XERAIS Artigo 27.–Vixencia e renovación das autorizacións.1. A vixencia das autorizacións que se concedan corresponderase co período de funcionamento autorizado.2. As autorizacións que se concederan para instalacións de terrazas renovaranse automaticamente se non se produce modificación ningunha e se ningunha das partes, Administración municipal ou titular, comunica, a súa vontade contraria á renovación.3. A Administración municipal manifestará a súa vontade contraria á renovación nos seguintes supostos: a) De se iniciaren procedementos dos que se desprenda a existencia de molestias ou prexuízos derivados do funcionamento da actividade principal ou accesoria posteriores á entrada en vigor da presente Ordenanza. b) De se apreciar un incumprimento das condicións da autorización ou da mesma ordenanza. c) Nos casos de falta de pagamento da taxa correspondente. d) Cando no período autorizado estea prevista a execución de actuacións públicas que modifiquen a realidade física existente no momento do outorgamento da autorización. e) Cando a terraza poida supor molestia para os usuarios da vía pública ou para os servizos públicos.4. Nas terrazas con pechamentos estables a autorización concedida terá unha vixencia de dez anos. Finalizado o período de vixencia, poderá solicitarse unha nova autorización. No entanto, poderá ser revocada antes da finalización deste período por razóns de interese público e sen dereito a indemnización.5. Dado que as autorizacións de ocupación de solo público con terrazas concédense en precario, poidendo ser revocadas en calquer intre, e non xeneran dereito a súa renovación automática sempre que razóns de interese público desaconsellan dita renovación, as terrazas de hostalería non constitúen unha ampliación dos locáis de hostalería aos efectos do disposto no Decreto de Zonas Saturadas, polo que poderán autorizarse novas terrazas para locáis ubicados en “zonas saturadas”. Se prexuízo de anterior, e de conformidade con disposto neste artigo, deberá terse en conta o carácter especialmente sensible das “zonas saturadas” aos efectos de revogación das autorizacións no caso de que se iniciaren procedementos dos que se desprenda a existencia de molestias ou prexuízos derivados do funcionamento da actividade principal ou accesoria. Igualmente, poderase fixar un horario distinto do establecido no artigo 6 desta Ordenanza para o funcionamento das terrazas ubicadas nas “zonas saturadas” cando asó o aconselle o interese público ou a evitación de molestias. SECCIÓN SEGUNDA.–PROCEDEMENTO Artigo 29.–Documentación.1. As solicitudes de autorización que se presenten para a nova instalación dunha terraza ou para a modificación dunha xa concedida irán acompañadas da seguinte documentación: a) Fotocopia da licenza de apertura do establecemento ou referencia ao seu expediente de concesión ou transmisión. b) Plano de situación da terraza no que se reflicta a superficie a ocupar, largo de beirarrúa, distancia ás paradas de autobuses, saídas de emerxencia, pasos de vehículos, quioscos, así como os elementos de mobiliario urbano existentes. c) Plano de detalle con indicación de todos os elementos de mobiliario, así como a súa clase, número, dimensións, total de superficie a ocupar e colocación destes consonte determina o artigo 17. d) Autoliquidación da taxa correspondente.2. No caso de terrazas situadas en solo de titularidade privada incluirase, ademais, como documentación específica: a) Acreditación da propiedade ou título xurídico que habilite para a utilización privativa do espazo. b) Autoliquidación da taxa correspondente.3. Nas terrazas con pechamentos estables ou con elementos permanentes, como tarimas, mamparas, peches, etc, incluirase, ademais, como documentación específica: a) Memoria técnica detallando: – As características das súas instalacións. – Superficie que se vai ocupar e elementos instalados no interior do pechamento. – Planos nos que se indiquen de forma inequívoca as dimensións, seccións, andares, alzados laterais, frontal e posterior. – Sistemas de ancoraxe dos elementos ao pavimento. b) Certificación do técnico facultativo habilitado legalmente, visada polo colexio profesional correspondente, acerca da suficiencia da súa estabilidade estrutural e da adecuación das súas condicións de prevención e extinción de incendios, evacuación, estabilidade e reacción ao lume. d) Documento acreditativo da constitución dunha garantía para a reposición do pavimento público ao estado anterior á instalación do pechamento. O importe desta garantía determinarase en función do custo de reposición do espazo ocupado. e) Orzamento de instalación. f) Contrato de mantemento e revisión dos extintores e do alumeado de emerxencia e sinalización con empresa autorizada.4. Nas solicitudes de renovación das autorizacións concedidas no período de funcionamento precedente que impliquen modificacións puntuais soamente será preciso presentar a documentación que describa a modificación. TÍTULO II Quioscos permanentes CAPÍTULO 1 Disposicións xerais Artigo 31.–Posibilidade de creación de quioscos permanentes. O Concello poderá aprobar a instalación dun quiosco permanente cando pretenda dinamizar un espazo público. TÍTULO III Réxime disciplinario e sancionador CAPÍTULO 2 Infraccións e sancións Artigo 42.–Clasificación das infraccións. As infraccións desta ordenanza clasifícanse en leves, graves e moi graves.1. Son infraccións leves: a) A falta de ornato ou limpeza da instalación ou da súa contorna. b) O incumprimento do horario de inicio ou de peche en menos de 1 hora. c) Almacenar ou amontoar produtos, envases ou residuos na zona de terraza ou en calquera outro espazo da vía pública. e) O incumprimento de calquera outra obriga prevista nesta ordenanza que non sexa constitutiva de infracción grave ou moi grave.2. Son infraccións graves: a) A comisión de tres faltas leves ao cabo de 1 ano cando así se declarase por resolución firme. b) O incumprimento do horario de inicio ou de peche en máis de 1 hora. c) A instalación de elementos de mobiliario urbano non previstos na autorización ou en número maior dos autorizados. d) A ocupación dunha superficie maior á autorizada en máis do 25 por cento e en menos do 75 por cento ou o incumprimento doutras condicións da delimitación. e) O servizo de produtos alimentarios non autorizados. f) A carencia do seguro obrigatorio. g) A instalación de instrumentos ou equipos musicais ou outras instalacións non autorizadas ou fóra do horario ao que se limitaran nos quioscos que os teñan autorizados. h) A ocultación, manipulación ou falsificación dos datos ou da documentación presentados para a obtención da correspondente autorización. i) A non presentación do documento de autorización e do plano de detalle aos axentes da autoridade ou funcionarios competentes que o requiran. l) O incumprimento da obriga de retirar ou recoller e amontoar o mobiliario da terraza ao finalizar o seu horario de funcionamento de acordo co establecido nesta ordenanza.3. Son infraccións moi graves: a) A instalación de terrazas sen autorización ou fóra do período autorizado. b) A ocupación dunha superficie maior á autorizada en máis do 75 por cento. c) O incumprimento da orde de suspensión inmediata da instalación cando disto derive unha perturbación relevante da convivencia que afecte de maneira grave, inmediata e directa á tranquilidade ou ao exercicio de dereitos lexítimos doutras persoas ou dificulte o uso ou funcionamento dun servizo público ou supoña unha deterioración grave de equipamentos, infraestruturas, instalacións de servizos públicos, espazos públicos ou calquera das súas instalacións. d) A celebración de espectáculos ou actuacións non autorizadas de forma expresa. e) O incumprimento do horario de inicio ou de peche en máis de 1 hora, cando disto derive unha perturbación relevante da convivencia que afecte de maneira grave, inmediata e directa á tranquilidade ou ao exercicio de dereitos lexítimos doutras persoas. DISPOSICIÓN FINAL Publicación, entrada en vigor e comunicación Esta ordenanza entrará en vigor aos quince días seguintes á data da publicación no BOP, unha vez aprobada definitivamente. Santiago de Compostela, 3 de outubro de 2013. A CONCELLEIRA DELEGADA DA ÁREA DE DESENVOLVEMENTO URBANO E SOSTIBLE María Pardo Valdés